
12 DR 31.10.2019 

 

 

Kebanyakan sekolah yang tiada CCC ataupun CF dibina pada tahun-tahun 50-
an hingga 90-an.  Perlu dijelaskan bahawa, isu ini wujud disebabkan oleh urusan 
pembinaan sekolah pada ketika itu adalah berdasarkan kepada keperluan masyarakat 
setempat tanpa mengambil kira hal-hal berkaitan seperti pemilikan tanah, sama ada 
tanah berkenaan adalah milikan kerajaan, milik persendirian, milik ladang atau 
sebagainya. 

 Tambahan pula, pada masa tersebut sijil layak menduduki bangunan daripada 
Pihak Berkuasa Tempatan (PBT) belum diwajibkan lagi. Perlu dimaklumkan di sini 
bahawa ketiadaan CCC ataupun CF bukanlah bermaksud sesebuah institusi pendidikan 
itu tidak selamat. Terdapat sebahagiannya disebabkan oleh kriteria ataupun syarat yang 
dikenakan pihak berkuasa tempatan seperti pembinaan atau pelebaran jalan, 
pemasangan lampu jalan atau lampu isyarat, pembinaan jejantas atau flyover, dengan 
izin, isu penyerahan tanah atau pemilikan tanah, isu kompaun yang belum dijelaskan 
kepada PBT dan pelbagai lagi. Bagi memenuhi syarat-syarat ini, ada kalanya 
memerlukan kos tambahan yang tinggi.  

Sedangkan institusi pendidikan telah siap dan lama beroperasi dan syarat 
seperti pembinaan yang dikehendaki pula berada di luar kawasan institusi pendidikan. 
Syarat dan tuntutan yang dibuat oleh PBT pula berbeza antara satu sama lain dan 
berbeza mengikut negeri. Kementerian mengakui kerajaan tempatan adalah di bawah 
bidang kuasa negeri seperti senarai negeri yang termaktub dalam Perlembagaan.   

Sebagai permulaan bagi menyelesaikan isu ini, KPM telah menghubungi 
sembilan orang Exco ataupun Menteri Pendidikan Negeri secara rasmi bagi membantu 
KPM mendapat pertimbangan khas untuk memansuhkan atau mengurangkan kompaun 
syarat tanah dan lain-lain yang boleh mengakibatkan kos yang tinggi kepada Kerajaan 
Persekutuan. 

Melalui pemansuhan atau pengurangan kompaun atau syarat ini, sebarang 
penjimatan akan dapat disalurkan kepada projek pembangunan pendidikan yang sedang 
dilaksanakan sekarang. Bagi tujuan ini, KPM telah menubuhkan satu task force untuk 
memutihkan projek-projek tersebut yang tidak mempunyai CCC ataupun CF dengan 
bantuan daripada PBT dan kerajaan negeri agar projek institusi pendidikan yang telah 
lama dibina dan beroperasi dapat diberikan pertimbangan khas supaya kesukaran 
mendapat CCC atau CF dapat diatasi.  Sekian jawapan saya, terima kasih. 

Puan Noorita binti Sual [Tenom]: Terima kasih Tuan Yang di-Pertua dan 
terima kasih atas jawapan yang diberikan oleh Yang Berhormat Timbalan Menteri. Saya 
bangkitkan soalan ini sebab saya tahu bukan di kawasan saya saja yang menghadapi 
masalah ketiadaan CF dan CCC ini, tetapi di seluruh negara. Soalan tambahan saya 
kepada Yang Berhormat Timbalan Menteri, adakah langkah-langkah ataupun kriteria 
yang diambil oleh kementerian ini akan cover sekolah-sekolah seperti sekolah swasta 
dan sekolah-sekolah agama? 

Puan Teo Nie Ching: Terima kasih Tuan Yang di-Pertua, terima kasih Ahli Yang 
Berhormat. Pada awal tahun ini, bilangan bangunan sekolah yang tidak ada CCC 
ataupun CF adalah sebanyak 429 buah bangunan. Akan tetapi, setakat 30 Oktober 2019 
kita mampu selesai 135 kes dan setakat ini baki semasa adalah sebanyak 294 kes. Akan 
tetapi, soalan tentang sekolah swasta, itu sebenarnya pihak kementerian hanya membagi 
lesen untuk mereka beroperasi.   

Lesen itu adalah secara sementara dan selepas itu pemegang lesen itu perlu 
pergi ke PBT supaya PBT akan menetapkan syarat bahawa mereka hanya boleh 
beroperasi di tempat, di bangunan yang mempunyai CCC dan CF. Sampailah masa itu, 
hanyalah KPM akan memberi pendaftaran sepenuhnya kepada sekolah swasta tersebut. 
Jadi, ini adalah cara kita untuk memastikan sekolah swasta juga akan beroperasi di 
tempat yang selamat dan juga mempunyai CCC ataupun CF. Terima kasih. 

■1100 

Datuk Seri Haji Ahmad bin Haji Maslan [Pontian]: Terima kasih. Sebanyak 
294 buah sekolah tanpa CF itu adakah berlaku insiden yang tidak diingini? Jika berlaku, 
berapa jumlah dan apa contoh-contoh? Tadi disebut bahawa sekolah tahun 50-an 
misalnya, saya kira ini kriteria sekolah daif. Bajet 2020 hanya memperuntukkan RM783 
juta. Bajet 2018, era kami, RM1 bilion untuk Sabah, RM1 bilion untuk Sarawak dan 
RM500 juta untuk Semenanjung, jumlahnya RM2.5 bilion. Adakah bajet RM2.5 bilion ini 
sudah habis atau diguna untuk tujuan lain? Berapa sekolah yang selesai dibaiki termasuk 
sekolah tanpa CF? Terima kasih. 



Kebanyakan sekolah yang tiada CCC ataupun CF dibina pada tahun-tahun 50- an hingga 90-an. Perlu dijelaskan bahawa, isu ini wujud disebabkan oleh urusan pembinaan sekolah pada ketika itu adalah berdasarkan kepada keperluan masyarakat setempat tanpa mengambil kira hal-hal berkaitan seperti pemilikan tanah, sama ada tanah berkenaan adalah milikan kerajaan, milik persendirian, milik ladang atau sebagainya. Tambahan pula, pada masa tersebut sijil layak menduduki bangunan daripada Pihak Berkuasa Tempatan (PBT) belum diwajibkan lagi. Perlu dimaklumkan di sini bahawa ketiadaan CCC ataupun CF bukanlah bermaksud sesebuah institusi pendidikan itu tidak selamat. Terdapat sebahagiannya disebabkan oleh kriteria ataupun syarat yang dikenakan pihak berkuasa tempatan seperti pembinaan atau pelebaran jalan, pemasangan lampu jalan atau lampu isyarat, pembinaan jejantas atau flyover, dengan izin, isu penyerahan tanah atau pemilikan tanah, isu kompaun yang belum dijelaskan kepada PBT dan pelbagai lagi. Bagi memenuhi syarat-syarat ini, ada kalanya memerlukan kos tambahan yang tinggi. Sedangkan institusi pendidikan telah siap dan lama beroperasi dan syarat seperti pembinaan yang dikehendaki pula berada di luar kawasan institusi pendidikan. Syarat dan tuntutan yang dibuat oleh PBT pula berbeza antara satu sama lain dan berbeza mengikut negeri. Kementerian mengakui kerajaan tempatan adalah di bawah bidang kuasa negeri seperti senarai negeri yang termaktub dalam Perlembagaan. Sebagai permulaan bagi menyelesaikan isu ini, KPM telah menghubungi sembilan orang Exco ataupun Menteri Pendidikan Negeri secara rasmi bagi membantu KPM mendapat pertimbangan khas untuk memansuhkan atau mengurangkan kompaun syarat tanah dan lain-lain yang boleh mengakibatkan kos yang tinggi kepada Kerajaan Persekutuan. Melalui pemansuhan atau pengurangan kompaun atau syarat ini, sebarang penjimatan akan dapat disalurkan kepada projek pembangunan pendidikan yang sedang dilaksanakan sekarang. Bagi tujuan ini, KPM telah menubuhkan satu task force untuk memutihkan projek-projek tersebut yang tidak mempunyai CCC ataupun CF dengan bantuan daripada PBT dan kerajaan negeri agar projek institusi pendidikan yang telah lama dibina dan beroperasi dapat diberikan pertimbangan khas supaya kesukaran mendapat CCC atau CF dapat diatasi. Sekian jawapan saya, terima kasih. Puan Noorita binti Sual [Tenom]: Terima kasih Tuan Yang di-Pertua dan terima kasih atas jawapan yang diberikan oleh Yang Berhormat Timbalan Menteri. Saya bangkitkan soalan ini sebab saya tahu bukan di kawasan saya saja yang menghadapi masalah ketiadaan CF dan CCC ini, tetapi di seluruh negara. Soalan tambahan saya kepada Yang Berhormat Timbalan Menteri, adakah langkah-langkah ataupun kriteria yang diambil oleh kementerian ini akan cover sekolah-sekolah seperti sekolah swasta dan sekolah-sekolah agama?. Puan Teo Nie Ching: Terima kasih Tuan Yang di-Pertua, terima kasih Ahli Yang Berhormat. Pada awal tahun ini, bilangan bangunan sekolah yang tidak ada CCC ataupun CF adalah sebanyak 429 buah bangunan. Akan tetapi, setakat 30 Oktober 2019 kita mampu selesai 135 kes dan setakat ini baki semasa adalah sebanyak 294 kes. Akan tetapi, soalan tentang sekolah swasta, itu sebenarnya pihak kementerian hanya membagi lesen untuk mereka beroperasi. Lesen itu adalah secara sementara dan selepas itu pemegang lesen itu perlu pergi ke PBT supaya PBT akan menetapkan syarat bahawa mereka hanya boleh beroperasi di tempat, di bangunan yang mempunyai CCC dan CF. Sampailah masa itu, hanyalah KPM akan memberi pendaftaran sepenuhnya kepada sekolah swasta tersebut. Jadi, ini adalah cara kita untuk memastikan sekolah swasta juga akan beroperasi di tempat yang selamat dan juga mempunyai CCC ataupun CF. Terima kasih. #1100. Datuk Seri Haji Ahmad bin Haji Maslan [Pontian]: Terima kasih. Sebanyak 294 buah sekolah tanpa CF itu adakah berlaku insiden yang tidak diingini? Jika berlaku, berapa jumlah dan apa contoh-contoh? Tadi disebut bahawa sekolah tahun 50-an misalnya, saya kira ini kriteria sekolah daif. Bajet 2020 hanya memperuntukkan RM783 juta. Bajet 2018, era kami, RM1 bilion untuk Sabah, RM1 bilion untuk Sarawak dan RM500 juta untuk Semenanjung, jumlahnya RM2.5 bilion. Adakah bajet RM2.5 bilion ini sudah habis atau diguna untuk tujuan lain? Berapa sekolah yang selesai dibaiki termasuk sekolah tanpa CF? Terima kasih.